

**ประกาศองค์การบริหารส่วนตำบลอินคีรี**

**เรื่อง รับสมัครบุคคลเพื่อการสรรหาและการเลือกสรรเป็นพนักงานจ้าง**

**....................................................................................................**

 ด้วยองค์การบริหารส่วนตำบลอินคีรี ประสงค์จะรับสมัครบุคคลเพื่อจัดจ้างเป็นพนักงานจ้าง ฉะนั้น อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง หมวด 4 การสรรหาและการเลือกสรร ลงวันที่ 26 กรกฎาคม 2547 จึงประกาศรับสมัครบุคคลเพื่อการสรรหาและการเลือกสรร โดยมีรายละเอียด ดังต่อไปนี้

 **1. ประเภทของพนักงานจ้าง ชื่อตำแหน่ง และรายละเอียดการจ้าง**

* 1. พนักงานจ้างตามภารกิจ ตำแหน่ง ผู้ช่วยเจ้าหน้าที่พัฒนาชุมชน

 รายละเอียดแต่ละตำแหน่งปรากฎอยู่ในรายละเอียดเกี่ยวกับการรับสมัครแนบท้ายประกาศนี้

 **2. คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิสมัครเข้ารับ**

**การสรรหาและการเลือกสรร**

  **2.1 คุณสมบัติทั่วไป**

 1. มีสัญชาติไทย

 2. มีอายุไม่ต่ำกว่าสิบแปดปีบริบูรณ์ และไม่เกิน 60 ปี

 3. ไม่เป็นบุคคลล้มละลาย

 4. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟื่อนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล

 5. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

 6. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

 7. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

 8. ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ

 9. ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

/10. ไม่เป็น...

-2-

 10. เป็นผู้เลื่อมใสในการปกครองระบอบประชาธิปไตยอันมีพระมหากษัตริย์เป็นประมุขตามรัฐธรรมนูญแห่งราชอาณาจักรไทย ด้วยความบริสุทธิ์ใจ

 11. ไม่เป็นผู้เคยกระทำการทุจริตในการสอบเข้ารับราชการ

 12. ไม่เป็นบุคคลล้มละลาย

**หมายเหตุ** **ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน 1 เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นมายื่นด้วย**

  **2.2 คุณสมบัติเฉพาะสำหรับตำแหน่ง**

 ผู้สมัครต้องมีคุณสมบัติเฉพาะสำหรับตำแหน่ง ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง แนบท้ายประกาศนี้

**3. การรับสมัคร**

 **3.1 วันเวลาและสถานที่รับสมัคร**

 กำหนดการรับสมัครสอบ ตั้งแต่วันที่ 15-23 เดือนสิงหาคม พ.ศ. 2555 ณ ที่ทำการองค์การบริหารส่วนตำบลอินคีรี เวลา 8.30-16.30 น. เว้นวันหยุดราชการ

 ขอรับใบสมัครได้ที่ทำการองค์การบริหารส่วนตำบลอินคีรี อำเภอพรหมคีรี จังหวัดนครศรีธรรมราช ตั้งแต่บัดนี้เป็นต้นไป

 **3.2 หลักฐานที่ต้องยื่นพร้อมใบสมัคร**

ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐานโดยกรอกรายละเอียดในใบสมัครให้ถูกต้องและครบถ้วน โดยผู้สมัครรับรองความถูกต้องและลงลายมือชื่อกำกับไว้ในเอกสารทุกฉบับ ดังนี้

 1. รูปถ่ายหน้าตรงไม่สวมหมวกและไม่ใส่แว่นตาดำ ขนาด 1 นิ้ว ถ่ายครั้ง เดียวกันไม่เกิน 1 ปี (นับถึงวันรับสมัคร) จำนวน 3 รูป

 2. สำเนาทะเบียนบ้าน จำนวน 1 ฉบับ

 3. สำเนาบัตรประจำตัวประชาชน จำนวน 1 ฉบับ

 4. สำเนาประกาศนียบัตร หรือระเบียนแสดงผลการเรียน จำนวน 1 ฉบับ

 5. สำเนาหลักฐานอื่นๆ เช่น ใบทะเบียนสมรส ใบเปลี่ยนชื่อตัว-สกุล (ถ้ามี) จำนวน 1 ฉบับ

 **ทั้งนี้ ในหลักฐานทุกฉบับ ให้ผู้สมัครเขียนคำรับรองสำเนาถุกต้องและลงชื่อกำกับไว้ด้วย**

/**3.3 ค่าธรรมเนียม...**

-3-

  **3.3 ค่าธรรมเนียมการสมัคร**

 - ตำแหน่งละไม่เกิน 100 บาท

  **3.4 เงื่อนไขในการสมัคร**

 ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้น ตั้งแต่ต้น

 **4. การประกาศรายชื่อผู้มีสิทธิรับการประเมินสมรรถนะ และกำหนดวัน เวลา สถานที่ในการประเมินสมรรถนะ**

 องค์การบริหารส่วนตำบลอินคีรีจะประกาศรายชื่อผู้มีสิทธิรับการประเมินสมรรถนะในวันที่ 27 เดือนสิงหาคม พ.ศ. 2555 ณ องค์การบริหารส่วนตำบลอินคีรี อำเภอพรหมคีรี จังหวัดนครศรีธรรมราช หรือ[www.inkeree.go.th](http://www.inkeree.go.th)

 **5. หลักเกณฑ์และวิธีการเลือกสรร**

 ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการรับสมัครแนบท้ายประกาศนี้

**6. หลักเกณฑ์การตัดสิน**

ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้

 **7. การประกาศรายชื่อและการขึ้นบัญชีรายชื่อผู้ผ่านการเลือกสรร**

องค์การบริหารส่วนตำบลอินคีรี จะประกาศรายชื่อผู้ผ่านการเลือกสรรตามลำดับคะแนนสอบที่ได้ ในวันที่ 4 เดือนกันยายน พ.ศ. 2555 ณ องค์การบริหารส่วนตำบลอินคีรี หรือ [www.inkeree.go.th](http://www.inkeree.go.th) โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อเลือกสรรครบกำหนด 1 ปี นับวันขึ้นบัญชี หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี

/**8. การจัด...**

-4-

 **8. การจัดทำสัญญาจ้างผู้ผ่านการเลือกสรร**

 ผู้ผ่านการเลือกสรรจะต้องทำสัญญาจ้างตามที่องค์การบริหารส่วนตำบลอินคีรีกำหนด ดังนี้

 ๘.๑ องค์การบริหารส่วนตำบลอินคีรีจะทำสัญญาจ้างผู้ที่ผ่านการสรรหาและเลือกสรรตามลำดับที่สอบได้ ทั้งนี้ต้องได้รับความเห็นชอบจากคณะกรรมการพนักงานส่านตำบลจังหวัดนครศรีธรรมราช (ก.อบต.จังหวัด)

 ๘.๒ ในกรณีที่มีผู้ผ่านการเลือกสรรมากกว่าจำนวนอัตราว่างและภายหลังมีอัตราว่างในงานลักษณะเดียวกันหรือคล้ายคลึงกัน ซึ่งองค์การบริหารส่วนตำบลอินคีรีพิจารณาแล้วเห็นว่าสามารถใช้บุคคลที่มีสมรรถนะเรื่องเดียวกันได้ องค์การบริหารส่วนตำบลอินคีรีก็อาจพิจารณาจัดจ้างผู้ที่ผ่านการเลือกสรรจากบัญชีรายชื่อผู้ผ่านการเลือกสรรที่ยังไม่หมดอายุ โดยได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัด)

 จึงประกาศให้ทราบโดยทั่วกัน

ประกาศ ณ วันที่ 6 สิงหาคม พ.ศ. 2555



(นายสันต์ กิ่งรัตน์)

นายกองค์การบริหารส่วนตำบลอินคีรี

**แนบท้ายประกาศองค์การบริหารส่วนตำบลอินคีรี เรื่อง รับสมัครบุคคลเพื่อการสรรหาและการเลือกสรร**

**เป็นพนักงานจ้าง ลงวันที่ 6 สิงหาคม 2555**

**1. ประเภทของพนักงานจ้าง พนักงานจ้างตามภารกิจ**

**2. ชื่อตำแหน่ง ผู้ช่วยเจ้าหน้าที่พัฒนาชุมชน**

**3. ลักษณะงานและหน้าที่ความรับผิดชอบของตำแหน่ง**

**1. หน้าที่และความรับผิดชอบ**

 ปฏิบัติงานขั้นต้นเกี่ยวกับงานพัฒนาชุมชนที่ไม่ยาก ภายใต้การกำกับตรวจสอบโดยใกล้ชิดหรือตามคำสั่ง หรือแนวทางปฏิบัติที่มีอยู่อย่างแน่ชัดหรือละเอียดถี่ถ้วน และปฏิบัติหน้าที่อื่นที่ได้รับมอบหมาย

 **2.** **ลักษณะงานที่ปฏิบัติ**

 สำรวจข้อมูลเบื้องต้นในเขตพัฒนาชุมชนเพื่อจัดทำแผนงานดำเนินการและสนับสนุนให้มีการรวมกลุ่มของประชาชนประเภทต่างๆแสวงหาผู้นำท้องถิ่นเพื่อช่วยเหลือเป็นผู้นำและเป็นที่ปรึกษากลุ่มในการพัฒนาชุมชน ส่งเสริมประชาชนในท้องถิ่นให้มีความสนใจ ความเข้าใจและความคิดริเริ่มในการพัฒนาชุมชนในท้องถิ่นของตน ร่วมทำงานพัฒนากับประชาชนในท้องถิ่นอย่างใกล้ชิด ให้คำแนะนำและฝึกอบรมประชาชนในท้องถิ่นตามวิธีการและหลักการพัฒนาชุมชนเพื่อเพิ่มผลผลิตและเพิ่มรายได้ต่อครอบครัว ในด้านการเกษตรและอุตสาหกรรมในครัวเรือน อำนวยความสะดวกและประสานงานกับหน่วยงานอื่นๆที่เกี่ยวข้องเพื่อช่วยเหลือประชาชนในท้องถิ่นทุกด้าน ติดตามผลงานและจัดทำรายงานต่างๆ และปฏิบัติหน้าที่อื่นที่เกี่ยวข้อง

**3. คุณสมบัติเฉพาะสำหรับตำแหน่ง**

 3.1 ได้รับประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ทุกสาขาที่ ก.พ.,ก.ค.หรือ ก.อบต. รับรอง

 3.2 ความรู้ความสามารถที่ต้องการ

 1. มีความรู้ในวิชาการพัฒนาชุมชนอย่างเหมาะสมแก่การปฏิบัติหน้าที่

 2. มีความรู้ความเข้าใจในกฎหมายว่าด้วยสภาตำบลและองค์การบริหารส่วนตำบล กฎหมาย กฎระเบียบและข้อบังคับอื่นที่ใช้ในการปฏิบัติงานในหน้าที่

 3. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การปฏิบัติงานในหน้าที่

 4. มีความรู้ความสามารถในการใช้ภาษาอย่างเหมาะสมแก่การปฏิบัติหน้าที่

 5. มีความสามารถในการปฏิบัติหน้าที่ด้วยความละเอียดแม่นยำ

**4.ระยะเวลาการจ้าง**

 กำหนดระยะเวลาการจ้างไม่เกิน 4 ปี

**5. อัตราว่าง 1 อัตรา**

**6. ค่าตอบแทน**

 อัตราค่าตอบแทนเดือนละ 6,050.00 บาท

**7. สิทธิประโยชน์**

 ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่26 กรกฎาคม 2547

**หลักเกณฑ์และวิธีการเลือกสรร**

 ผู้สมัครต้องได้รับการประเมินสมรรถนะตามหลักเกณฑ์ ดังนี้

|  |  |  |
| --- | --- | --- |
| **สมรรถนะ** | **คะแนนเต็ม** | **วิธีการประเมิน** |
| **1. ความรู้** 1.1. ความรู้ความสามารถทั่วไป 1.2 ความรู้ความสามารถเกี่ยวกับงานพัฒนาชุมชน**2. คุณสมบัติส่วนบุคคล** 3.1 บุคลิกภาพท่วงทีวาจา 3.2 ความคิดริเริ่มและปฏิภาณไหวพริบ 3.3 มนุษยสัมพันธ์ 3.4 ทัศนคติ แรงจูงใจ | 100100 | โดยวิธีสอบข้อเขียน(ปรนัย)โดยวิธีสอบสัมภาษณ์ |
| รวม |  |  |

**ขั้นตอนการประเมินสมรรถนะ ดังนี้**

 1. ทดสอบความรู้โดยการสอบข้อเขียน

 2. สอบสัมภาษณ์



ประกาศองค์การบริหารส่วนตำบลอินคีรี

**เรื่อง ประกาศรายชื่อผู้มีสิทธิเข้ารับสรรหาและเลือกสรรเป็นพนักงานจ้าง**

-------------------------------------------

 ตามประกาศองค์การบริหารส่วนตำบลอินคีรี เรื่อง รับสมัครบุคคลเพื่อการสรรหาและการเลือกสรรเป็นพนักงานจ้าง ลงวันที่ 6 สิงหาคม ๒๕๕๕ ได้ประกาศรับสมัครบุคคลเพื่อสรรหาและเลือกสรรเป็นพนักงานจ้าง ตำแหน่ง ผู้ช่วยเจ้าหน้าที่พัฒนาชุมชน จำนวน ๑ ตำแหน่ง ระหว่างวันที่ 15-23 สิงหาคม ๒๕๕๕ บัดนี้ สิ้นสุดเวลาการรับสมัครแล้ว

 อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง หมวด 4 การสรรหาและการเลือกสรร ลงวันที่ 26 กรกฎาคม 2547 จึงประกาศรายชื่อผู้มีสิทธิเข้ารับการสรรหาและเลือกสรรเป็นพนักงานจ้าง และกำหนดวัน เวลา สถานที่สรรหาและเลือกสรร ดังนี้

 **ตำแหน่ง ผู้ช่วยเจ้าหน้าที่พัฒนาชุมชน**

|  |  |
| --- | --- |
| **เลขประจำตัว** | **ชื่อ – สกุล** |
| ๐๐๑ |  นายอภินันท์ เชาวลิต |
| ๐๐๒ |   |

 โดยให้ผู้มีรายชื่อมาเข้ารับการสรรหาและเลือกสรร ในวันที่ 30 สิงหาคม 2555 เวลา 09.00 น. ณ ห้องประชุมสภาองค์การบริหารส่วนตำบลอินคีรี อำเภอพรหมคีรี จังหวัดนครศรีธรรมราช

จึงประกาศให้ทราบโดยทั่วกัน

 ประกาศ ณ วันที่ 24 สิงหาคม ๒๕๕๕

 (นายสันต์ กิ่งรัตน์)

 นายกองค์การบริหารส่วนตำบลอินคีรี

ที่ นศ 82801/  ที่ทำการองค์การบริหารส่วนตำบลอินคีรี

 หมู่ที่ 2 อำเภอพรหมคีรี

 จังหวัดนครศรีธรรมราช 80320

 สิงหาคม ๒๕๕5

เรื่อง ขอความอนุเคราะห์ประกาศรับสมัครบุคคลเพื่อสรรหาและเลือกสรรเป็นพนักงานจ้าง

เรียน นายกองค์การบริหารส่วนตำบลนาเรียง

สิ่งที่ส่งมาด้วย ประกาศ อบต.อินคีรี ลงวันที่ 6 สิงหาคม ๒๕๕5 จำนวน ๑ ฉบับ

 ด้วยองค์การบริหารส่วนตำบลอินคีรี อำเภอพรหมคีรี จังหวัดนครศรีธรรมราช จะดำเนินการรับสมัครบุคคลเพื่อการสรรหาและเลือกสรรเป็นพนักงานจ้าง ประเภทพนักงานจ้างตามภารกิจ (สำหรับผู้มีคุณวุฒิ) ตำแหน่ง ผู้ช่วยเจ้าหน้าที่พัฒนาชุมชน จำนวน ๑ อัตรา โดยกำหนดรับสมัครในระหว่างวันที่ ๑5–๒3 สิงหาคม ๒๕๕5 ณ สำนักงานปลัดองค์การบริหารส่วนตำบลอินคีรี อำเภอพรหมคีรี จังหวัดนครศรีธรรมราช ในวันและเวลาราชการ รายละเอียดตามปรากฏตามสำเนาประกาศฯ ที่ส่งมาพร้อมนี้

#  จึงเรียนมาเพื่อโปรดทราบ และขอความร่วมมือประชาสัมพันธ์การรับสมัครสรรหาและเลือกสรรฯดังกล่าว ให้ผู้สนใจทราบโดยทั่วกัน

 ขอแสดงความนับถือ

(นายสันต์ กิ่งรัตน์)

 นายกองค์การบริหารส่วนตำบลอินคีรี